**ใบความรู้ที่ ๓.๙ เรื่อง การติดต่อสื่อสารและใช้บริการหน่วยงานราชการ หน่วยที่ ๓ เรื่อง การเลี้ยงสัตว์**

**รหัสวิชา ง๒๒๑๐๑ รายวิชา การงานอาชีพ ภาคเรียนที่ ๒ ชั้นมัธยมศึกษาปีที่ ๒**

การเคลื่อนย้ายสัตว์และซากสัตว์ แบ่งเป็น ๒ ลักษณะ ได้แก่ การเคลื่อนย้ายสัตว์และซากสัตว์

ภายในราชอาณาจักรและการเคลื่อนย้ายสัตว์และซากสัตว์ระหว่างประเทศ จะต้องดำเนินการให้ถูกต้องตาม

กฎหมายและระเบียบกรมปศุสัตว์ว่าด้วยการอนุญาต การตรวจโรคและการทำลายเชื้อโรคในการเคลื่อนย้าย

สัตว์หรือซากสัตว์ ภายในราชอาณาจักร พ.ศ. ๒๕๔๔ พระราชบัญญัติโรคระบาดสัตว์ พ.ศ. ๒๔๙๙ ฉบับ

เพิ่มเติม ดังกรณีตัวอย่างต่อไปนี้

**การเคลื่อนย้ายสัตว์และซากสัตว์ภายในราชอาณาจักร**

**ขั้นตอนการขออนุญาตเคลื่อนย้ายสัตว์มีชีวิต**

๑) ยื่นแบบเอกสารแบบ ร.๑ กรอกรายละเอียดครบถ้วน

๒) สำเนาบัตรประจำตัวประชาชนผู้ร้องขอ

๓) สำเนาหนังสือรับรองสถานกักกันสัตว์ต้นทางการเคลื่อนย้าย

๔) สำเนาหนังสือรับรองสถานกักกันสัตว์ปลายทางการเคลื่อนย้าย

๕) เฉพาะกรณีเคลื่อนย้ายเพื่อการค้าต้องมีสำเนาใบอนุญาตค้าสัตว์หรือซากสัตว์ภายในราชอาณาจักร (แบบ ร.๑๐) ด้วย

๖) การขออนุญาตในนามบริษัทให้มีเอกสารต่อไปนี้เพิ่มเติม

๖.๑ หนังสือมอบอำนาจแก่ผู้ติดต่อ พร้อมติดอาการแสตมป์

๖.๒ สำเนาหนังสือจดทะเบียนเป็นนิติบุคคลของบริษัท

๗) สำเนาใบตอบรับสัตว์จากแพทย์ปลายทางจากการเคลื่อนย้ายสัตว์ครั้งก่อน

**หมายเหตุ**

๑. เอกสารที่เป็นสำเนาต้องลงลายมือชื่อรับรองสำเนาถูกต้องทุกแผ่น

๒. เอกสารที่มีกำหนดระยะเวลาใช้งาน ต้องยังไม่หมดอายุใช้งาน

๓. การเตรียมเอกสารประกอบการยื่นคำร้องไม่ครบถ้วนทำให้เกิดความล่าช้า ในขั้นตอนงานเอกสาร

๔. การปลอมแปลงเอกสารหลักฐานใด ๆ ในการนี้มีความผิดตาม ความในหมวด ๓ ลักษณะ ๗ ภาค ๒

แห่งประมวลกฎหมายอาญา อันถือเป็นความผิดทางอาญาต้องระวางโทษปรับหรือจำคุก หรือทั้งจำทั้งปรับ

๕. สัตวแพทย์อาจเรียกเอกสารเพิ่มเติมอื่น ๆ ตามแต่ดุลยพินิจของสัตวแพทย์หรือโดยสั่งการจาก

ผู้บังคับบัญชา

๖. สำนักควบคุม ป้องกันและบำบัดโรคสัตว์ กรมปศุสัตว์ หมายเลขโทรศัพท์ ๐ ๒๖๕๓ ๔๔๔๔

(ต่อ ๔๑๗๔)

**ใบงานที่ ๓.๙ เรื่อง การติดต่อสื่อสารและใช้บริการหน่วยงานทางราชการ หน่วยที่ ๓ เรื่อง การเลี้ยงสัตว์**

**รหัสวิชา ง๒๒๑๐๑ รายวิชา การงานอาชีพ ภาคเรียนที่ ๒ ชั้นมัธยมศึกษาปีที่ ๒**